**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2022**

**Číslo výzvy: 61/PRV/2022 – Aktualizácia č. 1**

Pôdohospodárska platobná agentúra, Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2022 (ďalej len „PRV“), vyhlasuje v zmysle ustanovení § 17, zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č. 292/2014 Z.z. o príspevku poskytovanom z EŠIF“) a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <http://www.apa.sk/prv-2014-2020-prirucka-pre-ziadatela> (ďalej len „Príručka“) **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 8 – Investície do rozvoja lesných oblastí a zlepšenia životaschopnosti lesov**

**podopatrenie: 8.4 – Podpora na obnovu lesov poškodených lesnými požiarmi a prírodnými katastrofami a katastrofickými udalosťami**

**Schéma pomoci: Schéma štátnej pomoci na podporu obnovy lesov poškodených lesnými požiarmi a prírodnými katastrofami a katastrofickými udalosťami[[1]](#footnote-1) (podopatrenie 8.4 Programu rozvoja vidieka SR 2014 –2022), Číslo schémy: SA.105003**

**Typ výzvy: otvorená**

**Dátum vyhlásenia výzvy: 23. 12. 2022**

**Dátum uzavretia výzvy:** PPA uzavrie výzvu na predkladanie žiadostí o poskytnutie nenávratného finančného príspevku na základe vyčerpania alokácie vyčlenenej na výzvu alebo v prípade nezáujmu žiadateľov na základe rozhodnutia riadiaceho orgánu. Informáciu o uzavretí výzvy zverejní poskytovateľ na webovom sídle <https://www.apa.sk/>.

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom

Informácie je možné získať na:

tel. č. +421918612429,

e–mail: [info@apa.sk](file:///C%3A%5CUsers%5Cjana.juhaszova%5CAppData%5CLocal%5CTemp%5CTemp1_02.11.2022%20%28002%29.zip%5Cinfo%40apa.sk), projektovepodpory@apa.sk

alebo na adrese kancelárie generálneho riaditeľa PPA, Hraničná 12, 815 26 Bratislava.

V procese konania o žiadosti o nenávratný finančný príspevok z PRV (ďalej len „ŽoNFP“) sa neposkytujú informácie o stave vyhodnocovania žiadostí. O konečnom výsledku vyhodnotenia ŽoNFP bude PPA žiadateľa písomne informovať. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za právne záväzné a nemožno sa na ne odvolať. Zo strany PPA a Ministerstva pôdohospodárstva a rozvoja vidieka SR sa neposkytuje individuálne poradenstvo k vyhlásenej výzve.

Informácie k aktuálne vyhláseným výzvam PRV poskytuje Národná sieť rozvoja vidieka SR, ktorej hostiteľským orgánom je Inštitút znalostného pôdohospodárstva a inovácií Agentúra pre rozvoj vidieka v Nitre. Plánované informačné aktivity sú uvedené na nasledovnom odkaze: <https://www.nsrv.sk/?pl=58>

Poradenstvo Bezplatnú asistenciu pri podávaní ŽoNFP poskytuje Inštitút znalostného pôdohospodárstva a inovácií Agentúra pre rozvoj vidieka a to vo forme:

* Poradenstva asistencie pri spracovaní ŽoNFP v prípade poskytnutia všetkých relevantných dokumentov zo strany žiadateľa, vrátane povinných príloh,
* formálnej kontroly príloh ŽoNFP,
* asistencie pri podaní ŽoNFP online cez [slovensko.sk](http://www.slovensko.sk)

V prípade záujmu o túto službu je potrebné si vopred dohodnúť termín stretnutia:

Inštitút znalostného pôdohospodárstva a inovácií Agentúra pre rozvoj vidieka : Akademická 4, 949 01 Nitra

**Kancelária asistencie pri podaní ŽoNFP**

Ing. Ingrida Šranková, PhD.

Tel. kontakt: 037/7336402 0908 290 667

e-mail: nsrvinfo@izpi.sk srankova@arvi.sk

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | od 1. 2. 2023 až do uzatvorenia výzvy. |
| **Konanie o ŽoNFP** | Začína nasledujúci pracovný deň po termíne uzavretia daného hodnotiaceho kola ŽoNFP a končí nadobudnutím právoplatnosti rozhodnutia schválení/neschválení ŽoNFP resp. o zastavení konania |
| Celková lehota do vydania rozhodnutia o schválení/neschválení ŽoNFP zahŕňa administratívnu kontrolu, hodnotenie a výber ŽoNFP a vydanie rozhodnutia. Lehoty konania o ŽoNFP sa odvíjajú od počtu podaných ŽoNFP. |
| **Vystavenie potvrdenia o registrácii ŽoNFP** | V prípade, ak bude podaných menej ako 101 ŽoNFP: do 30 pracovných dní od posledného možného dátumu na doručenie ŽoNFP elektronicky prostredníctvom Ústredného portálu verejnej správy.Táto lehota sa zvýši o 30 pracovných dní za každých 200 prijatých ŽoNFP oproti základným 100 ŽoNFP. |
| **Výber ŽoNFP** | V prípade, ak bude podaných menej ako 101 ŽoNFP: do 40 pracovných dní od vystavenia potvrdenia o registrácii ŽoNFP za všetky prijaté ŽoNFP. Táto lehota na zabezpečenie výberu sa zvýši o 30 pracovných dní za  každých 200 prijatých ŽoNFP oproti základným 100 ŽoNFP. |
| **Vydanie rozhodnutia o schválení/neschválení ŽoNFP** | V prípade, ak bude podaných menej ako 101 ŽoNFP: do 30 pracovných dní od uskutočnenia výberu. Táto lehota sa zvýši o 20 pracovných dní o každých 200 prijatých ŽoNFP oproti základným 100 ŽoNFP. |

Schvaľovací proces prebieha systémom **hodnotiacich kôl.** Systém hodnotiacich kôl umožňuje žiadateľom predkladať svoje ŽoNFP kedykoľvek počas celej doby trvania otvorenej výzvy na predkladanie ŽoNFP. Všetky ŽoNFP predložené do termínu ukončenia príslušného hodnotiaceho kola budú vyhodnotené a žiadateľ bude o výsledku konania o ŽoNFP informovaný v stanovenom časovom rámci.

ŽoNFP, priebežne predkladané na PPA, sú v závislosti od dátumu predloženia zoskupované do hodnotiacich kôl, ktoré sú označené poradovými číslami. Každé hodnotiace kolo má vopred stanovený termín uzavretia, na základe ktorého PPA zaraďuje priebežne predkladané ŽoNFP do jednotlivých hodnotiacich kôl. Všetky ŽoNFP predložené do termínu ukončenia hodnotiaceho kola budú vyhodnotené a žiadateľ bude o výsledku konania o ŽoNFP informovaný v stanovenom časovom rámci.

ŽoNFP, ktoré budú žiadateľmi predložené na PPA odo dňa vyhlásenia výzvy na predkladanie ŽoNFP pre podopatrenie 8.4 do termínu uzavretia prvého hodnotiaceho kola, budú zoskupené do jednej skupiny a spolu schvaľované v rámci hodnotiaceho kola č. 1. ŽoNFP pre podopatrenie 8.4, predložené na PPA po uplynutí termínu uzavretia hodnotiaceho kola č. 1., budú schvaľované v rámci hodnotiaceho kola
č. 2. ŽoNFP pre podopatrenie 8.4, predložené na PPA po uplynutí termínu uzavretia hodnotiaceho kola č. 2, budú zoskupené do jednej skupiny a spolu schvaľované v rámci ďalších hodnotiacich kôl (ak relevantné).

Možnosť priebežného predkladania ŽoNFP nie je obmedzená stanovenými termínmi uzavretia jednotlivých hodnotiacich kôl. Žiadateľ môže predložiť ŽoNFP na PPA kedykoľvek počas trvania otvorenej výzvy na predkladanie ŽoNFP pre podopatrenie 8.4.

Termíny uzatvorenia prvých dvoch hodnotiacich kôl sú stanovené v tabuľke nižšie. Termíny uzatvorenia prípadných ďalších hodnotiacich kôl budú stanovené v intervale 4 mesiacov (k poslednému pracovnému dňu daného mesiaca) od termínu uzavretia predchádzajúceho hodnotiaceho kola.

Harmonogram hodnotiacich kôl

|  |  |  |
| --- | --- | --- |
| **Termín uzavretia 1. hodnotiaceho kola** | **Termín uzavretia 2. hodnotiaceho kola** | **Termín uzavretia 3. – n. hodnotiaceho kola** |
| 31. 5. 2023 | 30. 10. 2023 | Posledný pracovný deň každého nasledujúceho štvrtého mesiaca  |

PPAsi vyhradzuje právo aktualizovať termíny uzavretia jednotlivých hodnotiacich kôl počas trvania výzvy na predkladanie ŽoNFP pre podopatrenie 8.4, a to z dôvodu optimalizácie schvaľovacieho procesu.

## Indikatívna výška finančných prostriedkov určených na vyčerpanie vo výzve sa člení na menej rozvinuté regióny (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR)

|  |  |  |
| --- | --- | --- |
| **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| **40 000 000,00** |  38 797 241,00 |  1 202 759,00 |

## Indikatívna výška finančných prostriedkov určených na vyčerpanie vo výzve predstavuje  40 000 000,00 EUR v členení na základné zdroje PRV SR 2014 – 2022 a zdroje EURI[[2]](#footnote-2):

* + 1. **Indikatívna výška finančných prostriedkov základných zdrojov PRV SR 2014 – 2022 určených na vyčerpanie vo výzve predstavuje 16 566 635,00 EUR v členení**

|  |  |  |
| --- | --- | --- |
| **zdroj EPFRV + štátny rozpočet** | menej rozvinuté regióny | ostatné regióny |
| **EPFRV** | (75%) |  11 824 976,25 | (53%) | 424 000,00 |
| **štátny rozpočet** | (25%) |  3 941 658,75 | (47%) | 376 000,00 |
| **Spolu**  |  | **15 766 635,00**  |  | **800 000,00** |

* + 1. **Indikatívna výška finančných prostriedkov zo zdrojov EURI určených na vyčerpanie vo výzve predstavuje 23 433 365,00 EUR v členení**

|  |  |  |
| --- | --- | --- |
| **zdroj EPFRV + štátny rozpočet** | menej rozvinuté regióny | ostatné regióny |
| **EPFRV** | 82,39% | 18 974 916,28 | 82,39% | 331 833,14  |
| **štátny rozpočet** | 17,61% | 4 055 689,72 | 17,61% | 70 925,86 |
| **Spolu**  |  | 23 030 606,00 |  | 402 759,00 |

## Výška oprávnených výdavkov na jeden projekt a výška podpory

Minimálna výška oprávnených výdavkov: 10 000,00 EUR

Maximálna výška oprávnených výdavkov: 700 000,00 EUR

V prípade, ak celková výška výdavkov jedného projektu presiahne maximálnu výšku oprávnených výdavkov, presahujúcu časť žiadateľ uvedie do „neoprávnených výdavkov“.

Výška podpory je 100 % z oprávnených výdavkov v súlade s vyššie uvedeným maximálnym limitom. Podpora je nezisková - grant (nenávratný finančný príspevok) vo forme:

* refundácie skutočne vynaložených a zaplatených výdavkov (čl. 67 ods. 1 písm. a) nariadenia (EÚ) č.1303/2013)
* štandardnej stupnice nákladov pre vybrané nákladové položky (čl. 67 ods. 1 písm. b) nariadenia (EÚ) č. 1303/2013) s výnimkou prípadov v zmysle čl. 67 ods. 4 nariadenia (EÚ) č. 1303/2013).

Možnosť poskytnutia zálohovej platby do výšky maximálne 50% nenávratného finančného príspevku na investíciu.

## Miesto a spôsob podania ŽoNFP

ŽoNFP vrátane príloh sa podávajú výlučne elektronicky prostredníctvom formulára ŽoNFP zverejneného na portáli [Slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)

V zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (ďalej len „zákon o e-Governmente) sa listinné doručenie ŽoNFP nahradzuje výlučne elektronickým doručením prostredníctvom Ústredného portálu verejnej správy (ďalej aj „ÚPVS“) do elektronickej schránky PPA (na adrese [www.slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara), služba zriadená pre takéto podanie „Podávanie žiadosti o nenávratný finančný príspevok; č. 61/PRV/2022; podopatrenie 8.4, Pôdohospodárska platobná agentúra;

Pre zabezpečenie plne elektronickej komunikácie vo vzťahu k ŽoNFP je potrebné aby žiadateľ mal aktivovanú elektronickú schránku na doručovanie. Právnické osoby zapísané v obchodnom registri majú schránky zriadené a aktivované automaticky.

Fyzická osoba - podnikateľ musí mať zriadenú schránku a musí byť aktivovaná na doručovanie.

Žiadateľ postupuje pri predložení ŽoNFP do elektronickej schránky nasledovne:

* **od 1. 2. 2023** vyplní zverejnený formulár ŽoNFP na portáli [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)
* autorizuje[[3]](#footnote-3) **formulár ŽoNFP**, resp. aj prílohy vyžadujúce autorizáciu, kvalifikovaným elektronickým podpisom
* autorizácia formuláru ŽoNFP a príloh vyžadujúcich autorizáciu kvalifikovaným elektronickým podpisom prebieha priamo **v prostredí ÚPVS**
* autorizovaný formulár ŽoNFP, resp. aj prílohy vyžadujúce autorizáciu **spoločne s ostatnými prílohami** odošle do elektronickej schránky PPA; tzn. žiadateľ povinné prílohy k ŽoNFP zasiela do elektronickej schránky PPA súčasne s formulárom ŽoNFP. V prípade prekročenia maximálnej kapacity elektronicky odoslanej správy **(50 MB)**, zasiela doposlaním príloh prostredníctvom služby „Doposlanie príloh k ŽoNFP“
* v prípade, ak formulár ŽoNFP a prílohy k formuláru ŽoNFP **presahujú maximálnu kapacitu elektronicky odoslanej správy (50 MB)**, žiadateľ zasiela cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) formulár ŽoNFP a prílohy k formuláru ŽoNFP do elektronickej schránky PPA podľa poradia uvedenom v časti „C“ formuláru ŽoNFP pričom v prednostne prikladá prílohy označené vo formulári ŽoNFP ako povinné[[4]](#footnote-4) až do naplnenia kapacity elektronicky odoslanej správy (50 MB)
	1. zvyšné prílohy (tie, ktoré nebudú súčasťou odoslanej ŽoNFP prostredníctvom portálu slovensko.sk) žiadateľ zasiela v elektronickej forme cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) prostredníctvom služby „Doposlanie príloh k ŽoNFP“. Maximálna kapacita elektronicky odoslaného doposlania je 35 MB. Službu doposlania je možné využiť viacnásobne. Pre správnu identifikáciu a priradenie doposlaní k odoslanému formuláru ŽoNFP je potrebné v doposlaniach príloh uviesť údaj „MessageID“ z Technických informácií o správe odoslaného formuláru ŽoNFP[[5]](#footnote-5).
	2. kompletnú dokumentáciu z verejného obstarávania začatého po dátume zverejnenia tejto výzvy (ak sa na zákazku vzťahuje zákon č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)) vrátane dokumentácie k spôsobu určenia predpokladanej hodnoty zákazky žiadateľ predkladá výlučne prostredníctvom webového sídla:

<https://josephine.proebiz.com/sk/promoter/register/CbW3bbUhEb> alebo v prípade verejného obstarávateľa, ktorí sú v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony od 01. februára 2023 povinní pri podlimitných zákazkách a vymedzených zákazkách s nízkou hodnotou používať informačný systém Elektronická platforma (tiež ako EPVO alebo aj eplatforma), ktorý poskytuje verejným obstarávateľom a obstarávateľom, uchádzačom a záujemcom aplikačné programové vybavenie na realizáciu procesov verejného obstarávania. Podľa § 187l ods. 3 zákona o VO sa v prípade verejného obstarávania vyhláseného alebo preukázateľne začatého do 31. januára 2023 takáto povinnosť nevyžaduje. V zmysle zákona o verejnom obstarávaní sa určenie predpokladanej hodnoty zákazky nepovažuje za začatie verejného obstarávania. Stanovenie predpokladanej hodnoty zákazky pri použití postupu oslovenia potencionálnych dodávateľov vykonáva žiadateľ výlučne prostredníctvom webového sídla: <https://josephine.proebiz.com/sk/promoter/register/CbW3bbUhEb>.

K formuláru ŽoNFP a k opraveným výdavkom nebude žiadateľ prikladať ako prílohu rozpočet ale uvedie identifikačný kód obstarávania z Josephine resp. číslo zákazky z elektronickej platformy. V prípade využitia Elektronickej platformy žiadateľ vytvorí k príslušnej zákazke prístup pre kontrolný orgán PPA a ako názov konta žiadateľ uvedie kontrolavo@apa.sk[[6]](#footnote-6).

* 1. dokumentáciu z verejného obstarávania začatého pred vyhlásením tejto výzvy ale najskôr dňom 18.4.2016 (ak sa na zákazku vzťahuje zákon o VO) žiadateľ predkladá v elektronickej forme ako sken originálu vždy kompletnú (dokumentácia ako celok) a to elektronicky cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) (ako súčasť ŽoNFP, prípadne prostredníctvom služby „Doposlanie príloh k žiadosti o nenávratný finančný príspevok; Pôdohospodárska platobná agentúra“)
	2. V prípade splnomocnenia osoby splnomocnenej zastupovať žiadateľa podpisovaním ŽoNFP, resp. relevantných dokumentov, je potrebné priložiť k formuláru ŽoNFP elektronicky autorizovanú prílohu: úradne overené splnomocnenia. Ak nie je možné túto prílohu autorizovať, žiadateľ zasiela sken prílohy a zároveň doručí originál prílohy (overené podpisy) na PPA v listinnej podobe. Adresa na doručovanie týchto dokumentov v listinnej podobe:

Pôdohospodárska platobná agentúra

Hraničná 12

815 26 Bratislava

Tieto dokumenty v listinnej podobe je možné predložiť jedným z nasledovných spôsobov (vždy na vyššie uvedenú adresu):

* osobne na podateľňu v čase v pondelok – štvrtok od 8.00 do 15.00 hod a v piatok od 8.00 do 14.00 hod.
* doporučenou poštou
* inou prepravou (napr. zaslanie prostredníctvom kuriéra)

V ľavom hornom rohu obálky/balíka žiadateľ uvedie číslo tejto výzvy, názov žiadateľa, IČO a v ľavom dolnom rohu obálky/balíka žiadateľ uvedie nápis „Neotvárať“.

## Ďalšie formálne náležitosti

* + 1. Maximálny počet predložených ŽoNFP závisí od veľkosti plochy obhospodarovaných lesov žiadateľom. Žiadateľ môže v rámci tejto výzvy **v jednom hodnotiacom kole** predložiť:
* maximálne 1 ŽoNFP ak obhospodaruje lesy do 10 000 ha;
* maximálne 3 ŽoNFP ak obhospodaruje lesy na viac ako 10 000 ha a do 50 000 ha;
* maximálne 9 ŽoNFP, ak obhospodaruje lesy na viac ako 50 000 ha.
	+ 1. V prípade, že projekt bude realizovaný súčasne v menej rozvinutom regióne (mimo Bratislavského kraja) a súčasne v Bratislavskom kraji a projekt je zameraný na obidva regióny, žiadateľ zaradí ŽoNFP podľa toho, kde bude realizovaná väčšina (nad 50%) oprávnených výdavkov predmetnej ŽoNFP.
		2. Ilustračný vzor „Formulára žiadosti o nenávratný finančný príspevok“ tvorí **prílohu č. 1** tejto výzvy;
		3. Žiadateľ je v zmysle § 19 ods. 4 zákona 292/2014 Z. z. o príspevku poskytovanom z EŠIF povinný predložiť ŽoNFP riadne, včas a vo forme určenej poskytovateľom vo výzve.
* **ŽoNFP vrátane príloh je predložená riadne**, ak je Formulár ŽoNFP vyplnený elektronicky v slovenskom jazyku a jej prílohy sú vypracované v slovenskom jazyku a písmom, umožňujúcim rozpoznanie textu, t.j. tak, aby bolo možné objektívne posúdenie obsahu ŽoNFP. V prípade príloh predložených v inom ako slovenskom jazyku, musí byť priložený preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku.
* **ŽoNFP** **je predložená včas**, ak je preukázateľne elektronicky podaná do elektronickej schránky PPA, a to najneskôr do dátumu uzatvorenia výzvy[[7]](#footnote-7).
* **ŽoNFP je predložená v určenej forme**, ak je formulár ŽoNFP vyplnený (v zmysle podmienok uvedených vo formulári ŽoNFP, ktorého ilustračný vzor je prílohou č. 1 výzvy) a zároveň formulár ŽoNFP a prílohy ŽoNFP (vo formáte stanovenom v ŽoNFP) sú predložené v elektronickej podobe prostredníctvom ÚPVS ([slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)) do elektronickej schránky PPA podľa pokynov uvedených v bode [1.6](#_Miesto_podania_ŽoNFP) tejto výzvy. ŽoNFP musia byť kvalifikovaným elektronickým podpisom podpísané štatutárnym orgánom žiadateľa (v prípade právnickej osoby v súlade s oprávnením konať za ňu) alebo osobou úradne splnomocnenou štatutárnym orgánom žiadateľa. **V prípade žiadateľov zapísaných v Obchodnom registri SR musí byť ŽoNFP podpísaná v súlade s podmienkami konania v mene spoločnosti uvedenými v Obchodnom registri SR. Podpísaný formulár ŽoNFP je jednou z podmienok predloženia ŽoNFP v určenej forme.** Aby bolo možné ŽoNFP elektronicky podpísať, je potrebné disponovať príslušným hardvérom, softvérom a aktivovanou elektronickou schránkou.

V prípade, že ŽoNFP nebola predložená riadne, včas, alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona č. 292/2014 Z.z. o príspevku poskytovanom z EŠIF;

* + 1. Ak vzniknú v rámci administratívneho overenia pochybnosti o pravdivosti alebo úplnosti ŽoNFP, alebo jej príloh, PPA tieto pochybnosti oznámi elektronicky žiadateľovi a vyzve ho, aby sa k nim vyjadril. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia; tento postup sa použije aj v prípade, ak ŽoNFP bola podaná v elektronickej forme a príloha k formuláru ŽoNFP (splnomocnenie, ktoré nie je možné elektronicky autorizovať) nie je doručená podľa ustanovení v bode [1.6](#_Miesto_podania_ŽoNFP) tejto výzvy;
		2. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle § 20, ods. 2 zákona č. 292/2014 Z. z. o príspevku poskytovanom z EŠIF konanie zastaví a vydá Rozhodnutie o zastavení konania.
		3. PPA registruje len kompletné ŽoNFP, t. j. ŽoNFP, ktoré obsahujú všetky povinné prílohy, uvedené vo formulári ŽoNFP, v časti „C Prílohy projektu pri podaní Žiadosti“ s výnimkou príloh uvedených v bodoch [3.8](#bod314) a [2.7.1.6](#bod2716) pri ktorých je vo formulári ŽoNFP uvedený iný možný dátum predloženia na PPA. V prípade nesplnenia týchto podmienok (ani po možnosti doplnenia na základe § 19 ods. 5 zákona č. 292/2014 Z. z. o príspevku poskytovanom z EŠIF) PPA konanie o ŽoNFP zastaví a vydá Rozhodnutie o zastavení konania v zmysle § 20 ods. 2 zákona č. 292/2014 Z. z. o príspevku poskytovanom z EŠIF;
		4. Žiadateľ môže požiadať poskytovateľa o späťvzatie ŽoNFP kedykoľvek počas konania o žiadosti o NFP, t.j. do vydania rozhodnutia o ŽoNFP zo strany poskytovateľa. Ak žiadateľ vezme svoju ŽoNFP späť pred vydaním rozhodnutia, PPA podľa § 20 ods. 1 písm. a) zákona č. 292/2014 Z. z. o príspevku poskytovanom z EŠIF vydá Rozhodnutie o zastavení konania.

# Podmienky poskytnutia NFP

## Oprávnenosť žiadateľa (príjemcu pomoci)

### **Všeobecné podmienky oprávnenosti žiadateľa (príjemcu pomoci)**

**Príjemcami pomoci sú právnické osoby a fyzické osoby** obhospodarujúce lesy vo vlastníctve:

* + súkromných vlastníkov a ich združení;
	+ obcí a ich združení (obec je považovaná za právnickú osobu v prípade, že podniká na základe oprávnenia a zároveň je obhospodarovateľom lesa);
	+ cirkvi, ktorej majetok možno podľa vnútroštátneho právneho poriadku považovať za súkromný, pokiaľ ide o jeho správu a nakladanie s ním;
	+ štátu.

**Príjemcom pomoci** (oprávneným žiadateľom, konečným príjemcom) (ďalej len „príjemca pomoci“) je podnik v zmysle čl. 107 ZFEÚ, ods. 1 t. j. každý subjekt, ktorý vykonáva hospodársku činnosť bez ohľadu na jeho právny status a spôsob financovania. Hospodárskou činnosťou je každá činnosť spočívajúca v ponuke tovarov a/alebo služieb na trhu.

Z hľadiska veľkostnej kategórie podniku, **príjemcom pomoci je** mikropodnik, malý, stredný podnik (v zmysle Prílohy I nariadenia Komisie (EÚ) č. 702/2014) ako aj veľký podnik (v zmysle čl. 2, bod 26 nariadenia Komisie (EÚ) č. 702/2014).

Príručka EK pre používateľov k definícii mikro, malých a stredných podnikov (ďalej len „MSP“) tvorí **prílohu č. 7** tejto výzvy

**Forma a spôsob preukázania:**

Formulár ŽoNFP

Stanovisko okresného úradu (pozemkový a lesný odbor), že obhospodarovateľ lesa, na území ktorého sa projekt má realizovať, hospodári v súlade s Programom starostlivosti o les (ďalej len „PSoL“) a navrhovaný projekt je v súlade s PSoL, resp. stanovisko k navrhovanej zmene PSoL s uvedením výmery obhospodarovaných lesných pozemkov

Doklad o oprávnení podnikať

Čestné vyhlásenie žiadateľa, ak je MSP: prepojený podnik a/alebo partnerský podnik (príloha č. 3 k ŽoNFP)

## Oprávnenosť aktivít realizácie projektu

* projekty revitalizácie a obnovy lesných spoločenstiev (vrátane obnovy lesných porastov, ochrany, ošetrovania a výchovy lesov) zničených alebo výrazne destabilizovaných lesnými požiarmi, prírodnými pohromami a katastrofickými udalosťami, vrátane výskytu škodcov rastlín, ktorí môžu spôsobiť zamorenie v lesoch, ktorých zoznam je uvedený v bode [2.2.1](#_Zoznam_druhov_organizmov,) tejto výzvy;
* projekty ozdravných opatrení v lesoch poškodených v dôsledku zmeny klímy, premnožením kalamitných škodcov či vplyvom iných významných biotických a abiotických škodlivých činiteľov;
* projekty konverzie smrečín v rozpade, ktoré sú na danom území stanovištne nevhodnou drevinou založenou na stanovišti pôvodne zmiešaných lesov (destabilizované prírodnými pohromami a katastrofickými udalosťami vrátane výskytu škodcov rastlín, ktorí môžu spôsobiť zamorenie v lesoch, zoznam je uvedený v bode [2.2.1](#_Zoznam_druhov_organizmov,) tejto výzvy) na lesy zmiešané s vysokou ekologickou stabilitou.

**Rozsah oprávnených činností:**

* 1. Čistenie plôch po ťažbe
	2. Spolupôsobenie pri prirodzenej obnove lesa
	3. Umelá obnova lesa sadbou na holine
	4. Umelá obnova lesa podsadbou
	5. Ochrana mladých lesných porastov proti burine vyžínaním
	6. Ochrana mladých lesných porastov proti zveri individuálna repelentom alebo mechanická
	7. Ochrana mladých lesných porastov proti zveri oplocovaním
	8. Nákup a inštalácia feromónových lapačov a odparníkov
	9. Plecie ruby
	10. Prečistky (čistky a prerezávky)
	11. Kladenie lapákov
	12. Asanácia lapákov odkôrnením
	13. Odkôrňovanie kmeňov objemovosť do 0,59m3
	14. Odkôrňovanie kmeňov objemovosť do 0,60-0,99m3
	15. Odkôrňovanie kmeňov objemovosť nad 1,00m3
	16. Podkôrnikový pozorovateľ

**Bližší popis aktivít je uvedený v bode** [**2.5.1.4**](#bod2514) **výzvy.**

Celková výmera, na ktorú sa podpora vyplatí, sa odvodí od skutočnej plochy, na ktorej boli pestovné činnosti vykonané.

### **Zoznam druhov organizmov, ktoré poškodzujú rastliny a môžu spôsobiť katastrofu:**

1. **listožravce:** *Lymantria dispar, Adelges laricis, Sacchiphantes viridis, Dreyphusia nordmannianae;*
2. **škodcovia výsadieb:** *Hylastes spp., Hylobius abietis;*
3. **podkôrny a drevokazný hmyz:**
* smrečina: Hylastes spp., Hylobius abietis, Ips typographus, Pityogenes chalcographus, Ips

duplicatus, Ips amitinus, Ips accuminatus;

* borovice: Ips acuminatus, Ips sexdentatus, Tomicus spp, Phaenops cyanea;
* listnaté dreviny: Leperisinus fraxini, Scolytus intricatus.

**HUBY:** Chalara fraxinea (syn. Hymenoscyphus pseudoalbidus).

## Oprávnené projekty

**Oprávnené projekty** sú investície príjemcu pomoci definovaného v bode [2.1.1](#_Všeobecné_podmienky_oprávnenosti) tejto výzvy, na podporu obnovy lesov poškodených lesnými požiarmi, prírodnými katastrofami a katastrofickými udalosťami, ktoré sú v súlade s oprávnenosťou aktivít realizácie projektov uvedenou v bode [2.2](#_Oprávnenosť_aktivít_realizácie) tejto výzvy.

## Neoprávnené projekty

* 1. Projekty zamerané na činnosti súvisiace s poľnohospodárstvom v oblastiach, na ktoré sa vzťahujú agro-environmentálne záväzky;
	2. Projekty zamerané na kompenzáciu straty príjmu v dôsledku požiaru, nepriaznivých poveternostných udalostí, ktoré možno prirovnať k prírodnej katastrofe, iných nepriaznivých poveternostných udalostí, výskytu škodcov rastlín a katastrofických udalostí.

## Oprávnenosť výdavkov realizácie projektu

### **Oprávnené náklady pre príjemcu pomoci**

* + - 1. **Oprávnené náklady** (s výnimkou obmedzení citovaných v rámci [neoprávnených nákladov](#_Neoprávnené_náklady)) sú náklady na podporu obnovy lesov poškodených lesnými požiarmi, prírodnými katastrofami a katastrofickými udalosťami, ktoré sú v súlade s podporovanými činnosťami definovanými v bode [2.2](#_Oprávnenosť_aktivít_realizácie) tejto výzvy
			2. **Výdavky sú oprávnené, ak boli vynaložené a uhradené odo dňa vyhlásenia tejto výzvy.**
			3. V prípade situácie podľa kapitoly [2.5.2.2 ods. 1 písm. a)](#bod2522a) je proces verejného obstarávania oprávnený, ak začal najskôr 18.4.2016.
			4. **Špecifikácia výkonov oprávnených činností (podmienky oprávnenosti výdavkov):**

**1. Čistenie plôch po ťažbe**

Ručné uhadzovanie haluziny a zvyškov po ťažbe na kopy a pásy zaberajúce najviac 20 % plochy určenej na zalesnenie alebo prirodzenú obnovu. Príprava plôch na zalesnenie sa musí vzťahovať na plochu, na ktorej sa bude vykonávať zalesňovanie (v rovnakej ŽoNFP prípadne viacerých ŽoNFP predložených v rámci tejto výzvy). Činnosť môže zahŕňať aj príp. pálenie haluziny, odstraňovanie buriny, výsek krov a nežiaducich drevín. Povinnou činnosťou pre uznanie tejto nákladovej položky je: odstraňovanie a uhadzovanie haluziny. Pálenie zvyškov po ťažbe musí byť vykonané zaškoleným personálom a pri dodržaní protipožiarnych opatrení. Kvôli riziku požiaru sa odporúča vykonávať len v zónach intenzívnej karantény pri bránení šíreniu škodcov do okolia.

**2. Spolupôsobenie pri prirodzenej obnove lesa**

Manuálne narušenie pôdneho povrchu prekopaním plôšok 1 x 1 m v počte 400 plôšok na hektár evidovanej plochy, t. j. s odstupom plôšok 5 m. Obnova lesa sa vykonáva v súlade s PSoL.

**3.-4. Umelá obnova lesa sadbou na holine alebo podsadbou pod materským porastom**

Jamková sadba voľnokorenných a/alebo krytokorenných sadeníc s prekopaním plôšky 35 x 35 cm v spone nie väčšom ako 1,4 x 1,4 m, čo zodpovedá počtu 5 000 sadeníc na hektár evidovanej plochy zalesnenia. Obnova lesa sa vykonáva v súlade s PSoL.

**5. Ochrana mladých lesných porastov proti burine vyžínaním**

Vyžínanie nežiaducej vegetácie v nezabezpečených kultúrach z umelej obnovy, ktoré ešte nedosiahli priemernú výšku 2/3 výšky konkurujúcej buriny.

**6. Individuálna ochrana mladých lesných porastov proti zveri**

Individuálne ošetrenie terminálnych výhonkov cieľových drevín (napr. repelent, ovčia vlna, hliníková fólia, chránidlá z plastu) v nezabezpečených kultúrach z umelej obnovy, ktoré ešte nedosiahli priemernú výšku 1,3 m. Na tej istej ploche sa neuznajú súbežne náklady na oplocovanie a náklady na individuálnu ochranu proti zveri repelentom resp. mechanická.

**7. Ochrana mladých lesných porastov proti zveri oplocovaním**

Oplocovanie obnovovaných plôch drevenými ohradami alebo oceľovým pletivom umiestneným na drevených koloch s výškou najmenej 2 m, a s výmerou spravidla do 0,5, najviac do 1,5 ha. Minimálna výška je určená v súlade s odporúčaniami odbornej publikácie Ochrana lesa proti škodám zverou (Slavomír Finďo, Rudolf Petráš, Národné lesnícke centrum, 2011). Oplocovanie zahŕňa aj materiálové náklady. Oplocovanie sa musí vzťahovať na plochu, na ktorej sa bude vykonávať obnova lesa (v rovnakej ŽoNFP prípadne viacerých ŽoNFP predložených v rámci tejto výzvy). Na tej istej ploche sa neuznajú súbežne náklady na oplocovanie a náklady na individuálnu ochranu proti zveri repelentom resp. mechanická ochrana.

**8. Nákup a inštalácia feromónových lapačov a odparníkov**

Obstaranie a inštalácia štandardných dostupných lapačov (napr. Thyesohn, Ecotrap, Lindgren) a odparníkov (v počte 2 ks odparníka na 1 lapač) jednotlivo alebo v sekciách okolo aktívnych porastových stien.

**9. – 10. Vykonanie prečistky (plecieho rubu, prerezávky, čistky) v mladých lesných porastoch**

Manuálne alebo motomanuálne odstránenie drevín a krov konkurujúcich v raste cieľovým drevinám v rastovom štádiu nárastu, zabezpečenej kultúry (plecí rub), alebo mladiny (prerezávka, čistka) so strednou výškou cieľových drevín do 5 m.

**11.-12. Kladenie a asanácia klasických lapákov**

Spílenie, odvetvenie a čiastočné zakrytie kmeňa haluzinou na vnútornej (čiastočne zatienenej) strane porastovej steny, s odstupom minimálne 50 metrov. Asanácia sa môže vykonať podľa bodu 13.-15. (odkôrnením).

**13.– 15. Odkôrňovanie kmeňov**

Ručné alebo motomanuálne odkôrňovanie čerstvých kmeňov atraktívnych pre podkôrny hmyz najneskôr v čase, keď sa hmyz nachádza vo vývojovom štádiu larvy. Opatrenie sa uplatní pre asanáciu lapákov alebo odkôrňovanie pre hmyz atraktívnej hmoty ponechanej v lese.

**16. Činnosť podkôrnikových pozorovateľov**

V záujmovom území zadefinovanom zoznamom JPRL 1x za mesiac v období vegetačného kľudu (1.1. -29.2. a 1.11. - 31.12.), 2x za mesiac: vo vegetačnom období (1.3. - 31.10.) podrobná evidencia atraktívnej hmoty (napr. vývratov), aktívnych chrobačiarov, vyletených chrobačiarov a kontrola feromónových lapačov a klasických lapákov. Pre oprávnené výdavky sa uzná jeden podkôrnikový pozorovateľ na maximálne 2 000 ha.

### **Stanovenie výšky jednotlivých položiek oprávnených výdavkov**

* + - 1. Uplatňuje sa štandardná stupnica nákladov, t.j. sadzba (resp. strop) na jednotku vykonaných činností.

Na stanovenie výšky jednotlivých oprávnených výdavkov resp. stropov použije žiadateľ indexované sumy štandardnej stupnice nákladov, ktoré sú zverejnené na webovom sídle PPA <http://www.apa.sk/standardna-stupnica-jednotkovych-nakladov>, ktoré sú platné pre príslušné hodnotiace kolo so sadzbami **za posledný ukončený štvrťrok pred začiatkom daného hodnotiaceho kola výzvy**. Indexácia cien bude prebiehať štvrťročne.

* + - 1. Výška NFP závisí od toho, ktorý spôsob deklarovania výšky celkových oprávnených výdavkov bude použitý pri realizácii projektu:

**Spôsob deklarovania výšky celkových oprávnených výdavkov pri realizácii projektu:**

1. V prípade obhospodarovateľa lesa, ktorým je verejný obstarávateľ podľa § 7 zákona o verejnom obstarávaní (skr. zákon o VO), prípadne obstarávateľ podľa § 9 zákona o VO **a zároveň** sa podľa zákona o VO vzťahuje postup verejného obstarávania na danú zákazku (tzn. nie je výnimka na danú zákazku v zmysle §1 ods. 13 písm. s) zákona o VO) a v prípade, že:
	1. všetky činnosti projektu sú zabezpečené externe dodávateľom, tzn. sú verejne obstarávané: deklarujú sa skutočne vzniknuté výdavky podľa faktúr/obdobných dokladov. PPA overí vykonané verejné obstarávanie a výška vyplateného NFP bude závisieť od **skutočných** výdavkov podľa faktúr/obdobných dokladov a je stropovaná sumami na jednotku (ha, km, ks, m3, alebo osobomesiac) vykonaných lesníckych činností uvedenými tu: <http://www.apa.sk/standardna-stupnica-jednotkovych-nakladov> . Žiadateľ do formulára ŽoNFP uvedie výšku oprávnených výdavkov v zmysle PHZ (ak ešte VO nebolo ukončené uzavretím zmluvy v prospech úspešného uchádzača), alebo výsledku VO (uvedie sa cena uvedená úspešným uchádzačom, ak už došlo k uzavretiu zmluvy/zadaniu objednávky), pričom pri výške žiadaného NFP vo formulári ŽoNFP dodrží určené stropy. Ak výška oprávnených výdavkov podľa PHZ/výsledku verejného obstarávania prekračuje uvedené stropy, presahujúcu časť žiadateľ uvedie v ŽoNFP do kolónky „neoprávnené výdavky“.
	2. aspoň niektoré činnosti projektu sú zabezpečené interne (napr. vlastnými zamestnancami, alebo využitím vlastného materiálu): uplatnia sa sadzby na jednotku (ha, km, ks, m3, alebo osobomesiac) vykonaných lesníckych činností uvedené tu: <http://www.apa.sk/standardna-stupnica-jednotkovych-nakladov>. Na činnosti, ktoré sú zabezpečené externe, sa síce vzťahuje zákon o VO, avšak žiadateľ na PPA nepredkladá súvisiacu dokumentáciu k verejnému obstarávaniu . Žiadateľ do formuláru ŽoNFP uvedie výšku oprávnených výdavkov vypočítanú podľa počtu jednotiek (ha, km, ks, m3, alebo osobomesiac) a súvisiacich sadzieb. Výška žiadaného NFP vo formulári ŽoNFP je rovná výške oprávnených výdavkov.
2. V prípade obhospodarovateľa lesa, ktorým je verejný obstarávateľ podľa § 7 zákona o VO, prípadne obstarávateľ podľa § 9 zákona o VO a zároveň sa na danú zákazku podľa zákona o VO nevzťahuje postup podľa zákona o VO (tzn. uplatňuje sa výnimka na danú zákazku v zmysle §1 ods. 13 písm. s) zákona o VO): uplatnia sa sadzby na jednotku (ha, km, ks, m3, alebo osobomesiac) vykonaných lesníckych činností uvedené tu: <http://www.apa.sk/standardna-stupnica-jednotkovych-nakladov>. A to bez ohľadu na to, či činnosti projektu vykonáva interne alebo externými dodávateľmi. Žiadateľ do formuláru ŽoNFP uvedie výšku oprávnených výdavkov vypočítanú podľa počtu jednotiek (ha, km, ks, m3, alebo osobomesiac) a súvisiacich sadzieb. Výška žiadaného NFP vo formulári ŽoNFP je rovná výške oprávnených výdavkov. Žiadateľ v priebehu implementácie projektu nepreukazuje PPA spôsob výberu dodávateľov. PPA kontrolou na mieste môže skontrolovať, či sú splnené podmienky na uplatnenie výnimky v zmysle zákona o VO.
3. V prípade obhospodarovateľa lesa, ktorý nie je verejným obstarávateľom podľa §7 zákona o VO, ani obstarávateľom podľa §9 zákona o VO: uplatnia sa sadzby na jednotku (ha, km, ks, m3, alebo osobomesiac) vykonaných lesníckych činností uvedené tu: <http://www.apa.sk/standardna-stupnica-jednotkovych-nakladov>. A to bez ohľadu na to, či činnosti projektu vykonáva interne alebo externými dodávateľmi. Žiadateľ do formuláru ŽoNFP uvedie výšku oprávnených výdavkov vypočítanú podľa počtu jednotiek (ha, km, ks, m3, alebo osobomesiac) a súvisiacich sadzieb. Výška žiadaného NFP vo formulári ŽoNFP je rovná výške oprávnených výdavkov. Žiadateľ v priebehu implementácie projektu nepreukazuje PPA spôsob výberu dodávateľov.

Sumy uvedené tu <http://www.apa.sk/standardna-stupnica-jednotkovych-nakladov> sú sumy bez DPH. DPH, ak nie je nárokovateľná na vrátanie, si žiadateľ môže zahrnúť do oprávnených výdavkov (napr. neplatca DPH si môže DPH zahrnúť do oprávnených výdavkov).

**V každom prípade žiadateľ pri ŽoP predkladá PPA doklady preukazujúce vykonanie jednotlivých činností projektu. Buď doklady z vlastného účtovníctva napr. o zamestnancoch a ich vykonanej práci/ spotrebe vlastného materiálu, alebo doklady o dodaní materiálu / služieb/ vykonaní prác a uhradení zaň.**

Ak na základe vyššie uvedeného, vychádza celková výška oprávnených výdavkov vyššia, ako je vo výzve stanovená maximálna výška oprávnených výdavkov na 1 ŽoNFP, presahujúcu časť žiadateľ uvedie v ŽoNFP do kolónky „neoprávnené výdavky“.

Spôsob predloženia kompletnej dokumentácie z verejného obstarávania (pre prípad podľa [ods. 1 písm. a)](#bod2522a) tejto podkapitoly) je uvedený v bode [1.6](#_Miesto_podania_ŽoNFP) tejto výzvy.

**Forma a spôsob preukázania:**

Formulár ŽoNFP

Formulár ŽoNFP časť D Čestné vyhlásenie žiadateľa

Tabuľková časť projektu (Príloha č. 1 k ŽoNFP)

Dokumentácia z verejného obstarávania – ak sa vzťahuje zákon o VO

Dokumentácia k žiadosti o platbu

### **Neoprávnené náklady**

* 1. náklady, mimo nákladov uvedených v bode [2.5.1](#_Oprávnené_náklady_pre) tejto výzvy;
	2. úroky z dlžných súm;
	3. daň z pridanej hodnoty okrem prípadov, ak nie je vymáhateľná podľa vnútroštátnych predpisov o DPH;
	4. náklady na kompenzáciu straty príjmu;
	5. náklady na vytvorenie ochrannej infraštruktúry;
	6. náklady na miestne preventívne činnosti malého rozsahu zamerané na boj proti požiarom alebo iným prírodným nebezpečenstvám vrátane využitia pastevných zvierat;
	7. náklady na vytvorenie a zlepšenie zariadení na monitorovanie lesných požiarov, výskytu škodcov a chorôb a komunikačného vybavenia.
	8. náklady vynaložené pred vyhlásením tejto výzvy s výnimkou začatia procesu verejného obstarávania tovarov, služieb a prác. Proces verejného obstarávania je oprávnený najskôr dňom 18.4.2016.

Oprávnené náklady sú len náklady na jednorazové aktivity (činnosti) a investície.

**Forma a spôsob preukázania:**

Formulár ŽoNFP

Formulár ŽoNFP časť D Čestné vyhlásenie žiadateľa

Tabuľkovú časť projektu (Príloha č. 1 k ŽoNFP)

Dokumentácia z verejného obstarávania – ak sa vzťahuje zákon o VO

Dokumentácia k žiadosti o platbu

## Oprávnenosť miesta realizácie projektu

Celé územie Slovenska (NUTS I) – v súlade s podmienkami uvedenými v bode [2.7](#_Kritériá_pre_výber) Kritériá pre výber projektov, ktoré je rozdelené na menej rozvinuté regióny (mimo Bratislavského kraja) a ostatné regióny (Bratislavský kraj).

**Forma a spôsob preukázania:**

Formulár ŽoNFP

Formulár ŽoNFP časť D Čestné vyhlásenie žiadateľa

Tabuľková časť projektu (Príloha č. 1 k ŽoNFP)

## Kritériá pre výber projektov

### **Všeobecné podmienky poskytnutia príspevku**

* + - 1. **Investície sa musia realizovať na území Slovenska**

**Forma a spôsob preukázania:**

Formulár ŽoNFP časť B bod 4

Formulár ŽoNFP časť D Čestné vyhlásenie žiadateľa

* + - 1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR vo vzťahu ku každej jednej zdravotnej poisťovni samostatne. Za dlžníka na zdravotnom poistení sa pre účely tejto výzvy považuje subjekt (poistenec alebo platiteľ poistného), ktorý má nedoplatky na zdravotnom poistení v niektorej zo zdravotných poisťovní v celkovej sume vyššej ako 100 EUR.

Žiadateľ nesmie byť dlžníkom poistného na sociálnom poistení (vrátane príspevkov na starobné dôchodkové sporenie) v sume vyššej ako 40 EUR.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Splátkový kalendár (ak relevantné)

Predloženie splátkového kalendára, potvrdeného veriteľom, sa považuje za splnenie tejto podmienky poskytnutia príspevku.

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

* + - 1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<https://www.ip.gov.sk/app/registerNZ/> Zoznam fyzických osôb a právnických osôb, ktoré porušili zákaz nelegálneho zamestnávania (Zákon č. 82/2005 Z. z.)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z. z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

* + - 1. **Žiadateľ nemá záväzky voči štátu po lehote splatnosti; voči žiadateľovi a na majetok, ktorý je predmetom projektu, nie je vedený výkon rozhodnutia[[8]](#footnote-8):**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

Žiadateľ nesmie byť dlžníkom na daniach vedených miestne príslušným daňovým úradom t. j. nesmie mať daňové evidované nedoplatky po lehote splatnosti dane v zmysle zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov v sume vyššej ako 40 EUR.

Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Splátkový kalendár (ak relevantné)

**Spôsob overenia vykoná PPA:**

V zozname daňových dlžníkov, ktorý je verejne dostupný na <https://www.financnasprava.sk/sk/elektronicke-sluzby/verejne-sluzby/zoznamy/detail/_f4211cf3-eb6d-4b43-928e-a62800e27a3a>.

* + - 1. **Na operáciu[[9]](#footnote-9) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia. [[10]](#footnote-10)**

Žiadateľ nemôže súčasne žiadať financovanie na výdavky uvedené v projekte z iných verejných zdrojov. Výdavky na aktivity, na ktoré boli v minulosti poskytnuté finančné prostriedky z verejných zdrojov (alebo na ich časť), sú v rámci projektu neoprávnené. Oprávnení žiadatelia, ktorí v minulosti získali finančné prostriedky z verejných zdrojov môžu predložiť ŽoNFP len za podmienky, že predmetom projektu sú iba výdavky, na ktoré v minulosti nebol poskytnutý príspevok z verejných zdrojov.

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

* + - 1. **Každá investičná operácia, ak sa na ňu vzťahuje zákon č. 24/2006 Z.z. o posudzovaní vplyvov na životné prostredie, musí byť vopred posúdená na základe tohto zákona.**

Čl. 45 ods. 1 nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005.

**Forma a spôsob preukázania:**

* Vyjadrenie  Odboru starostlivosti o životné prostredie, či projekt podlieha zisťovaciemu konaniu alebo  podlieha povinnému hodnoteniu podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
* **Ak činnosť podlieha zisťovaciemu konaniu, resp. povinnému hodnoteniu v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, rozhodnutie Odboru starostlivosti o životné prostredie, resp. záverečné stanovisko Ministerstva životného prostredia SR alebo vyjadrenie k zmene činnosti nie je žiadateľ povinný predložiť pri podaní ŽoNFP, ale predkladá ho najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí NFP výlučne elektronicky**[[11]](#footnote-11)**.**
	+ - 1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov v súlade so zákonom č. 343/2015 Z.z. v znení neskorších predpisov**
* Žiadateľ je povinný pri obstarávaní tovarov, stavebných prác a služieb postupovať v súlade so zákonom o VO platným a účinným v čase začatia postupu zadávania zákazky a v súlade s ustanoveniami uvedenými v Príručke, v kapitole 3. Usmernenie postupu žiadateľov pri obstarávaní tovarov, stavebných prác a služieb.
* PPA akceptuje verejné obstarávanie tovarov, stavebných prác a služieb, začaté najskôr 18.4.2016. V závislosti na použitom postupe verejného obstarávania je žiadateľ povinný predložiť kompletnú dokumentáciu, vzťahujúcu sa na verejné obstarávanie, ktorá tvorí súčasť povinných príloh. Povinnosť predkladania dokumentácie z verejného obstarávania sa vzťahuje len na prípad podľa kapitoly [2.5.2.2 ods. 1 písm. a)](#bod2522a). Zoznam povinných príloh je uvedený vo formulári ŽoNFP v časti označenej ako: „C Prílohy projektu pri podaní žiadosti“. Kompletnú dokumentáciu žiadateľ **predkladá buď pri predložení ŽoNFP alebo v termíne do 90 pracovných dní od nadobudnutia účinnosti zmluvy o poskytnutí nenávratného finančného príspevku. Spôsob predloženia kompletnej dokumentácie z verejného obstarávania je uvedený v bode** [**1.6**](#_Miesto_a_spôsob)**.**
* V procese verejného obstarávania, ak sa na zákazku vzťahuje zákon o VO, je žiadateľ povinný dodržiavať ustanovenia týkajúce sa konfliktu záujmov v súvislosti so zadávaním zákaziek na dodanie tovaru, uskutočnenie stavebných prác, poskytnutím služieb a uzatvorením zmlúv súvisiacich s týmito zákazkami. Pravidlá sú podrobne uvedené v  Príručke, v kapitole 11. Konflikt záujmov a v Usmernení Pôdohospodárskej platobnej agentúry č. 10/2017 k posudzovaniu konfliktu záujmov v procese verejného obstarávania/obstarávania tovarov, stavebných prác a služieb financovaných z PRV SR 2014 – 2020.

**Vyššie uvedená podmienka sa vzťahuje IBA na žiadateľa (verejný obstarávateľ - §7, resp. obstarávateľ - §9), ktorý realizuje projekt prostredníctvom verejného obstarávania v zmysle zákona o VO.**

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Dokumentácia z verejného obstarávania

* + - 1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

§ 19 ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

**Vyššie uvedená podmienka sa vzťahuje IBA na žiadateľa (verejný obstarávateľ - §7, resp. obstarávateľ - §9), ktorý realizuje projekt prostredníctvom verejného obstarávania v zmysle zákona o VO**

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Dokumentácia z verejného obstarávania

* + - 1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

§ 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

* + - 1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a Rady (EÚ) č. 1303/2013 po premiestnení výrobnej činnosti mimo EÚ.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

* + - 1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“)[[12]](#footnote-12).

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Údaje potrebné na vyžiadanie výpisu z registra trestov (**príloha č. 4** ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa. Údaje potrebné na vyžiadanie výpisu z registra trestov budú využité na overenie splnenia všeobecnej podmienky poskytnutia príspevku prostredníctvom údajov a informácií portálu OverSiprostredníctvom webového sídla: <https://oversi.gov.sk/>. Údaje potrebné na vyžiadanie výpisu z registra trestov sa týkajú štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Údaje poskytuje dotknutá fyzická osoba. V prípade viacerých osôb je potrebné, aby údaje potrebné na vyžiadanie výpisu z registra trestov poskytla každá fyzická osoba samostatne na samostatnom tlačive. Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neposkytla údaje potrebné na vyžiadanie výpisu z registra trestov je žiadateľ povinný v rámci povinnej **prílohy č. 4** ŽoNFP predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Pokiaľ PPA nebude disponovať údajmi potrebnými na vyžiadanie výpisu z registra trestov alebo výpisom z registra trestov zo strany žiadateľa alebo ak zo strany PPA nie je možné overiť splnenie uvedenej všeobecnej podmienky poskytnutia príspevku prostredníctvom údajov a informácií portálu OverSi prostredníctvom webového sídla: <https://oversi.gov.sk/>, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa v konaní, žiadateľ zasiela oznámenie o takejto zmene spolu s údajmi potrebnými na vyžiadanie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

* + - 1. **Na oprávnené činnosti sa vzťahujú pravidlá štátnej pomoci. Žiadateľ musí spĺňať podmienky vyplývajúce zo schémy štátnej pomoci.**

Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie;

Poskytnutie príspevku v rámci tejto výzvy je poskytnutím štátnej pomoci z Programu rozvoja vidieka SR 2014 – 2022, a teda žiadateľ musí okrem podmienok poskytnutia príspevku definovaných touto výzvou spĺňať aj podmienky poskytnutia príspevku vyplývajúce zo schémy štátnej pomoci SA.105003. Schéma štátnej pomoci tvorí **prílohu č. 4** tejto výzvy.

Pomoc poskytnutá podľa tejto schémy je považovaná za pomoc, pri ktorej sa nevyžaduje, aby mala, alebo, aby sa predpokladalo, že má stimulačný účinok v zmysle čl. 6, ods. 5, písm. i) kapitoly I nariadenia Komisie (EÚ). č. 702/2014, ak spĺňa podmienky stanovené v čl. 34 kapitoly III nariadenia Komisie (EÚ) č. 702/2014.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Príloha č. 1 k ŽoNFP Tabuľková časť Harmonogram realizácie

* + - 1. **Investícia musí byť v súlade s normami EÚ a SR, týkajúcimi sa danej investície.**

**Forma a spôsob preukázania:**

Formulár ŽoNFP časť D Čestné vyhlásenie žiadateľa

* + - 1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu**[[13]](#footnote-13)**.**

**Forma a spôsob preukázania:**

ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií uvedených v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

* + - 1. **Nenávratný finančný príspevok na operáciu, zahŕňajúcu investície do infraštruktúry alebo produktívne investície, sa musí vrátiť, ak je operácia počas 5 rokov od záverečnej platby poskytnutej prijímateľovi, alebo počas obdobia stanovenom v pravidlách o štátnej pomoci, predmetom niektorej z nasledujúcich skutočností (čl. 71 nariadenia (EÚ) č. 1303/2013):**
	1. skončenia alebo premiestnenia produktívnej činnosti mimo Slovenska;
	2. zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie;
	3. podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

### **Výberové kritériá**

* + - 1. **Potvrdenie miestne príslušného orgánu štátnej správy lesného hospodárstva (odbor pozemkový a lesný na okresnom úrade) alebo Národného lesníckeho centra vo Zvolene o prírodnej katastrofe alebo opatreniach prijatých v súlade so smernicou 2000/29/ES na eradikáciu alebo zabránenie šíreniu choroby rastlín alebo škodcov. Potvrdenie obsahuje aj informáciu, že v dôsledku prírodnej katastrofy, lebo opatrení na eradikáciu alebo zabránenie šíreniu choroby rastlín alebo škodcov došlo k zničeniu najmenej 20% príslušného lesného potenciálu. Daná podmienka sa vzťahuje na územnú jednotku lesného porastu, nie na celkovú plochu obhospodarovanú príjemcom pomoci;**

**Forma a spôsob preukázania:**

Potvrdenie miestne príslušného orgánu štátnej správy lesného hospodárstva (odbor pozemkový a lesný na okresnom úrade) alebo Národného lesníckeho centra vo Zvolene

Formulár ŽoNFP časť D Čestné vyhlásenie žiadateľa

* + - 1. **Výpis obnovného zastúpenia podľa modelov hospodárenia pre všetky JPRL, ktoré sú predmetom projektu (§ 32 vyhlášky 453/2006 Z. z. Ministerstva pôdohospodárstva Slovenskej republiky o hospodárskej úprave lesov a o ochrane lesa);**

**Forma a spôsob preukázania:**

Výpis obnovného zastúpenia podľa modelov hospodárenia (v prípade obnovy lesa)

Projekt podporovateľných lesníckych činnosti (Príloha č. 2 k ŽoNFP)

* + - 1. **Súhlasné stanovisko orgánu ochrany prírody a krajiny k projektu resp. stanovené podmienky pre realizáciu projektu;**

**Forma a spôsob preukázania:**

Stanovisko orgánu ochrany prírody

* + - 1. **Vyjadrenie Národného lesníckeho centra o tom, že činnosti v projekte sú v súlade s Národným plánom ochrany lesov;**

**Forma a spôsob preukázania:**

Vyjadrenie Národného lesníckeho centra

* + - 1. **Stanovisko okresného úradu (pozemkový a lesný odbor), že obhospodarovateľ lesa, na území ktorého sa projekt má realizovať, hospodári v súlade s Programom starostlivosti o les a navrhovaný projekt je v súlade s PSoL, resp. stanovisko k navrhovanej zmene PSoL s uvedením výmery obhospodarovaných lesov.** V prípade ak obhospodarovateľ lesa nemá schválený PSoL z dôvodu neukončeného konania o schválení PSoL, predkladá obhospodarovateľ lesa stanovisko orgánu štátnej správy (príslušný okresný úrad - pozemkový a lesný odbor) o odsúhlasení hospodárskych opatrení v období skončenia PSoL do schválenia návrhu PSoL (§ 41 ods. 15 resp. § 59 písm. i) zákona č. 326/2005 Z. z.);

**Forma a spôsob preukázania:**

Formulár ŽoNFP

Stanovisko okresného úradu (pozemkový a lesný odbor), že obhospodarovateľ lesa, na území ktorého sa projekt má realizovať, hospodári v súlade s PSoL a navrhovaný projekt je v súlade s PSoL, resp. stanovisko k navrhovanej zmene PSoL s uvedením výmery obhospodarovaných lesov.

Projekt podporovateľných lesníckych činnosti (Príloha č. 2 k ŽoNFP)

* + - 1. **Posledný termín na podanie poslednej žiadosti o platbu je 30.6.2025;**

**Forma a spôsob preukázania:**

Formulár ŽoNFP

Tabuľková časť projektu (Príloha č. 1 k ŽoNFP) Harmonogram predkladania ŽoP

Projekt podporovateľných lesníckych činnosti (Príloha č. 2 k ŽoNFP)

### **Bodovacie (hodnotiace) kritériá**

**Princípy uplatnenia hodnotiacich kritérií:**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | Projekt sa realizuje v lesnej oblasti alebo podoblasti so stupňom ohrozenia podkôrnym hmyzom na ihličnatých drevinách:1. výhradne v oblasti s nízkym,
2. prevažne v oblasti s nízkym,
3. prevažne v oblasti so stredným,
4. prevažne v oblasti s vysokým.
 | a) 0b) 15c) 20d) 25 | Tab. 5.4 Prílohy 1 Národného plánu ochrany lesov SR vyhotoveného Národným lesníckym centrom Zvolen.Zoznam lesných oblastí alebo podoblastí so stupňom ohrozenia podkôrnym hmyzom na ihličnatých drevinách tvorí prílohu č. 6 tejto výzvy.V prípade realizácie vo viacerých oblastiach/podoblastiach s rôznym stupňom ohrozenia, sa berie do úvahy rozloha porastov s prevažujúcim stupňom ohrozenia (pozn. prevažne rovná sa viac ako 50%), na ktorej sa projekt bude realizovať. Vychádza sa z údajov v ŽoNFP.  |
| 2. | Projekt je zameraný na:1. revitalizáciu a obnovu lesných spoločenstiev (vrátane obnovy lesných porastov, ochrany, ošetrovania a výchovy lesov) zničených alebo výrazne destabilizovaných lesnými požiarmi, prírodnými pohromami a katastrofickými udalosťami;
2. ozdravné opatrenia v lesoch poškodených v dôsledku zmeny klímy, premnožením kalamitných škodcov či vplyvom iných významných biotických a abiotických škodlivých činiteľov;
3. konverziu smrečín v rozpade, ktoré sú destabilizované škodlivými činiteľmi, prírodnými pohromami a katastrofickými udalosťami, na lesy zmiešané s vysokou biodiverzitou a ekologickou stabilitou.
4. kombinácia projektov uvedených vyššie
 | a) 20b) 15c) 18d) 25 | Overí sa na základe Projektu podporovateľných lesníckych činnosti vyhotovený odborne spôsobilou osobou. |
| 3. | Pri obnove sa uplatní druhová biodiverzita, pričom na obnovovanej ploche JPRL sa v prípade dreviny s viac ako 30 % zastúpením bude uplatňovať hlúčiková (do 0,01 ha) alebo skupinová (0,01 až 0,2 ha) forma zmiešania s rovnomerným rozmiestnením po celej ploche porastu:1. 3 a viac hlavných drevín,
2. 2 hlavných drevín

cieľového drevinového zloženia. | a) 25b) 20 | Za hlavné dreviny cieľového drevinového zloženia sa považujú dreviny, ktorých zastúpenie v príslušnom modeli hospodárenia dosahuje viac ako 30 % pri prvej drevine a viac ako 10% pri druhej a ďalších. Ak v projekte bude JPRL, ktorá nebude spĺňať min. podmienku podľa písm. b), tak za obnovovanú JPRL sa pridelí 0 bodov.Pri kombinácii sa uplatní vážený aritmetický priemer z celkovej obnovovanej plochy podľa JPRL.Drevinu smrek je možné si uplatniť ako hlavnú drevinu len v porastoch nachádzajúcich sa v 6. a 7. lesnom vegetačnom stupni.Bodovacie kritérium sa neuplatní v borovicových porastoch v lesnej podoblasti 01A Borská nížina, kde bude žiadateľovi automaticky pridelených 20 bodov, ak podiel listnatých drevín v obnovnom zastúpení dosiahne min. 10 %.Posúdi sa na základe výpisu obnovného zastúpenia podľa modelov hospodárenia pre všetky JPRL, ktoré sú predmetom projektu[[14]](#footnote-14), a podľa projektu podporovateľných lesníckych činností vyhotovený odborne spôsobilou osobou |
| 4. | Z celkových oprávnených výdavkov projektu je zameraných na výchovu mladých lesných porastov (plecie ruby a prečistky ) a ochranu proti zveri oplôtkami:* 1. > 20 % oprávnených výdavkov projektu,
	2. > 0 % a ≤ 20 % oprávnených výdavkov projektu
	3. v projekte nie je vôbec naplánovaná výchova mladých lesných porastov, ani ochrana proti zveri oplôtkami
 | a) 15b) 10c) 0 | Posúdi a overí sa na základe Projektu podporovateľných lesníckych činnosti vyhotovený odborne spôsobilou osobou a Príloha č. 1 k ŽoNFP – Tabuľková časťVychádza sa z údajov v ŽoNFP (po vyhodnotení ŽoNFP zo strany PPA).Ak by v priebehu implementácie projektu došlo k zmene výšky oprávnených výdavkov na investície, čo by viedlo k zníženiu bodového ohodnotenia, žiadateľ má povinnosť upraviť výšku oprávnených výdavkov v ŽoP tak, aby plnenie kritéria zostalo zachované. |
| 5. | V JPRL, kde bude realizovaná výchova lesa plecími rubmi alebo prečistkami sa ponechá v zastúpení min. 10 % podiel pionierskych drevín. V prípade, ak zastúpenie pionierskych drevín pred vykonaním zásahu nedosahuje hranicu 10%, ponechajú sa pri vykonaní výchovného zásahu pionierske dreviny v doterajšom zastúpení. | 5 | Za pionierske dreviny sa považujú tieto druhy: brezy, jarabiny, osika, vŕby, borovica čierna, borovica lesná okrem lesnej podoblasti 01A Borská nížina.Posúdi a overí sa na základe Projektu podporovateľných lesníckych činnosti vyhotovený odborne spôsobilou osobouŽiadateľ sa zaviaže zrealizovať činnosti podľa projektu. Overuje sa kontrolou na mieste. V prípade, ak sa kontrolou na mieste zistí nedodržanie kritéria uplatní sa sankčný katalóg pre nedodržanie bodovacieho kritéria. |
| 6. | Žiadateľ hospodári v certifikovaných lesoch | 5 | Minimálne 50 % plochy obhospodarovaného lesa tvorí certifikovaný les.Certifikáty PEFC, FSCOverí sa na základe Potvrdenia certifikačného orgánu alebo kópia certifikátu o výmere certifikovaných lesov obhospodarovaných žiadateľom |
| Spolu | 100 b |  |

**Minimálna hranica požadovaných bodov z dôvodu, aby boli schválené len dostatočne kvalitné projekty je minimálne 50 bodov.**

**Princíp uplatnenia výberu:**

Uplatňuje sa bodový princíp t.j. všetky projekty v príslušnom hodnotiacom kole sa posúdia podľa bodových kritérií a zoradia podľa výšky dosiahnutých bodov na základe čoho sa uskutoční výber.

V prípade, že požiadavka na finančné prostriedky prevýši finančný limit na kontrahovanie, budú pri výbere zoradené ŽoNFP v prípade rovnakého počtu bodov na základe výšky žiadaného príspevku (od najmenšieho k najväčšiemu) a následne podľa výšky dosiahnutých bodov v nasledovných kritériách v poradí:

1. bodovacie kritérium 1
2. bodovacie kritérium 3
3. bodovacie kritérium 2

## Splnenie podmienok ustanovených v osobitných predpisoch

* + 1. Žiadateľ ako verejný obstarávateľ, ktorý je povinný postupovať v zmysle § 2 odseku 1 Zákona č. 315/2016 z 25. októbra 2016 o registri partnerov verejného sektora a o zmene a doplnení niektorých zákonov účinným od 01.02.2017, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s

* + - * 1. uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je:
			* prezident Slovenskej republiky,
			* člen vlády,
			* vedúci ústredného orgánu štátnej správy, ktorý nie je členom vlády,
			* vedúci orgánu štátnej správy s celoslovenskou pôsobnosťou,
			* sudca Ústavného súdu Slovenskej republiky alebo sudca,
			* generálny prokurátor Slovenskej republiky, špeciálny prokurátor alebo prokurátor,
			* verejný ochranca práv,
			* predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
			* štátny tajomník,
			* generálny tajomník služobného úradu,
			* prednosta okresného úradu,
			* primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
			* predseda vyššieho územného celku,
				1. uchádzačom, ktorého subdodávateľ a subdodávateľ, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa [písmena a)](#rpvs) tohto bodu.

PPA splnenie tejto podmienky overí na základe údajov z dokumentácie z verejného obstarávania a overením na webovom sídle Ministerstva spravodlivosti SR <https://rpvs.gov.sk/rpvs/>.

* + 1. **Žiadateľ (prijímateľ) nie je „podnikom v ťažkostiach“** v zmysle článku 2, ods. 14 kapitoly I nariadenia Komisie (EÚ) č. 702/2014 ). Príjemca pomoci predloží vyhlásenie o tom, že nie je podnikom v ťažkostiach (podnikom v ťažkostiach sa rozumie podnik v zmysle článku 2, ods. 14 kapitoly I nariadenia Komisie (EÚ) č. 702/2014) alebo vyhlásenie o tom, že sa podnikom v ťažkostiach stal v dôsledku lesných škôd, spôsobených lesnými požiarmi, prírodnými katastrofami a katastrofickými udalosťami v súlade s čl. 34 ods. 5 písm. d) kapitoly III nariadenia Komisie (EÚ) č. 702/2014, alebo, ak sa stal podnikom ťažkostiach v období od 1.1.2020 do 30.6.2021, tak predloží vyhlásenie o tom, že nebol podnikom v ťažkostiach k 31.12.2019. PPA splnenie tejto podmienky overí na základe údajov z účtovnej závierky príjemcu pomoci, ktorá je zverejnená, alebo ju predkladá ako povinnú prílohu k ŽoNFP. V prípade príjemcu pomoci, ktorým je MSP a existuje kratšie ako tri roky, sa účtovná závierka nepredkladá poskytovateľovi, a to na základe znenia čl. 2 ods. 14 kapitoly I nariadenia Komisie (EÚ) č. 702/2014. Postup na identifikáciu žiadateľa ako podniku v ťažkostiach, ako aj Vzorce na výpočet podniku v ťažkostiach sa nachádza na webovom sídle PPA <http://www.apa.sk/prv-2014-2020-podporne-dokumenty> a **prílohu č. 4** k formuláru ŽoNFP. Príručka EK pre používateľov k definícii MSP tvorí **prílohu č. 7** tejto výzvy. PPA splnenie tejto podmienky overí na základe údajov z účtovnej závierky príjemcu pomoci zverejnenej v [Registri účtovných závierok](http://www.registeruz.sk/cruz-public/domain/accountingentity/simplesearch).
		2. Voči žiadateľovi nesmie byť nárokované vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom[[15]](#footnote-15). Príjemca pomoci predloží vyhlásenie o tom, že voči nemu nie je nárokované vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom.
		3. Žiadateľ nemôže byť evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046), ktorej splnenie žiadateľ preukáže formou čestného vyhlásenia a poskytovateľ overí v Systéme včasného odhaľovania rizika a vylúčených subjektov (<https://ec.europa.eu/budget/edes/index_en.cfm>)[[16]](#footnote-16).

Predbežná informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí **Prílohu č. 3** tejto výzvy.

# Ďalšie informácie k výzve

* 1. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
	2. Žiadatelia môžu realizovať projekt aj pred vydaním Rozhodnutia, resp. pred uzatvorením zmluvy o poskytnutí NFP, znášajú však riziko, pretože nárok na NFP vzniká až nadobudnutím účinnosti zmluvy o NFP.
	3. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa § 20 odsek 2 zákona č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov
	4. PPA pri výbere a schvaľovaní ŽoNFP môže využiť „zásobník projektov“ v zmysle ustanovení Systému riadenia PRV SR 2014-2022.
	5. Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov;

Poskytovateľ vypracuje návrh na uzatvorenie Zmluvy o poskytnutí NFP a zašle tento návrh v 3 rovnopisoch žiadateľovi:

1. ktorému Rozhodnutie o schválení ŽoNFP nadobudlo právoplatnosť[[17]](#footnote-17)
2. žiadateľ splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a
3. ktorý poskytol súčinnosť potrebnú na uzavretie Zmluvy o poskytnutí NFP.

Zákonným predpokladom na uzavretie zmluvy o NFP je zápis žiadateľa v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov. Poskytovateľ takúto skutočnosť overí pred zaslaním návrhu zmluvy o NFP žiadateľovi na webovom sídle Ministerstva spravodlivosti SR <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti zmluvy o NFP neboli partnerom verejného sektora podľa § 2 zákona o registri partnerov verejného sektora.

**Podmienka má byť splnená najneskôr pred uzatvorením zmluvy o poskytnutí NFP.** Poskytovateľ nie je oprávnený odoslať návrh zmluvy o NFP, ak takáto skutočnosť nie je splnená.

* 1. Suma finančných prostriedkov z verejných zdrojov, požadovaná žiadateľom, ak projekt realizuje výhradne prostredníctvom verejného obstarávania v zmysle zákona o VO vo formulári ŽoNFP v deň jej predloženia na PPA je konečná a nie je možné ju v rámci procesu spracovávania dodatočne zvyšovať – to platí aj v prípade, že sa sumy zmenia na základe obstarávania tovarov, stavebných prác a služieb.
	2. Predmet zákazky nesmie byť v rozpore so ŽoNFP a výzvou.
	3. V prípade, ak sa projekt dotýka záujmov ochrany prírody v zmysle zákona č. 543/2002 Z. z. o ochrane prírody a krajiny v znení neskorších predpisov nie je žiadateľ povinný predložiť pri podaní ŽoNFP súhlasné stanovisko príslušného orgánu štátnej správy ochrany prírody ale žiadateľ **ho** **predkladá najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí NFP** výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>).
	4. Monitorovanie v priebehu implementácie projektu v rámci tejto výzvy bude preukazované predkladaním priebežných monitorovacích správ raz ročne. Súčasťou priebežnej monitorovacej správy bude aktualizovaný indikatívny časový harmonogram predkladania žiadostí o platbu – tabuľka č. 3 Prílohy č. 1 k ŽoNFP. Posledná žiadosť o platbu sa musí podať v lehote najneskôr do 30.06.2025.
	5. Cieľom horizontálnych princípov rovnosť mužov a žien a nediskriminácia je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života, a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie, mzdová diskriminácia atď. Cieľom uplatňovania horizontálnych princípov rovnosť mužov a žien a nediskriminácie je zároveň eliminovať a predchádzať diskriminácii na základe týchto znakov. Základným dokumentom HP RMŽ a ND je Systém implementácie HP RMŽ a ND. Bližšie informácie týkajúce sa HP RMŽ a ND je možné získať na webovom sídle <https://horizontalneprincipy.gov.sk>.

# Identifikácia synergických a komplementárnych účinkov

Výzva nemá synergické a komplementárne účinky vo vzťahu k relevantným výzvam EŠIF a iným nástrojom podpory SR a EÚ.

1. **Zmeny vo výzve**
	1. V súlade s § 17 ods. 8 zákona o príspevku z EŠIF je PPA oprávnená vykonať zmeny formálnych náležitostí výzvy vrátane jej príloh, pričom tieto zmeny vrátane zdôvodnenia ich vykonania je povinná vo forme oznámenia k výzve zverejniť na webovom sídle [www.apa.sk](http://www.apa.sk).
	2. Zmeny formálnych náležitostí výzvy, medzi ktoré patrí aj indikatívna výška alokácie finančných prostriedkov určených na výzvu, je PPA oprávnená vykonať aj po uzavretí výzvy. PPA v prípade vykonania zmien formálnych náležitostí výzvy posudzuje ich dopad z hľadiska zachovania princípov transparentnosti, rovnakého zaobchádzania a primeranosti.
	3. V súlade s § 17 ods. 6 zákona o príspevku z EŠIF je PPA oprávnená výzvu zmeniť do vydania prvého rozhodnutia od aktuálne posudzovaného časového obdobia výzvy s účinnosťou aj na všetky nasledujúce posudzované časové obdobia. Za prvé rozhodnutie podľa prvej a druhej vety sa nepovažuje rozhodnutie o zastavení konania podľa § 20 ods. 1 písm. a), b) a d) zákona o príspevku z EŠIF. Výzva sa vo vzťahu k skôr posudzovaným časovým obdobiam považuje za nezmenenú. PPA nesmie zmenou výzvy zúžiť rozsah oprávnenosti žiadateľa podľa § 17 ods. 3 písm. a) zákona č. 292/2014 Z. z. o príspevku poskytovanom z EŠIF. Ak relevantné, PPA umožní žiadateľom v primeranej lehote, ktorá nie je kratšia ako 15 pracovných dní odo dňa doručenia písomnej informácie o možnosti vykonania zmeny/doplnenia ŽoNFP žiadateľovi, doplniť alebo zmeniť ŽoNFP predložené do termínu zmeny výzvy, o ktorých PPA nerozhodla, ak ide o takú zmenu, ktorou môžu byť skôr predložené ŽoNFP dotknuté.
	4. V prípade legislatívnych zmien (novelizácia existujúceho všeobecne záväzného právneho predpisu alebo vydanie nového všeobecne záväzného právneho predpisu), ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu výzvy za predpokladu, že v dôsledku legislatívnych zmien nedôjde k zmene vecnej podstaty podmienky poskytnutia príspevku. PPA v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. Ak legislatívne zmeny vyvolajú potrebu zmeny v podmienkach poskytnutia príspevku, PPA v nadväznosti na ich posúdenie rozhodne o potrebe zmeny alebo zrušenia výzvy.
	5. V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitosti vybraných vzorových formulárov príloh ŽoNFP alebo iných častí výzvy alebo dokumentoch týkajúcich sa výzvy) takéto zmeny nepredstavujú zmenu výzvy a o vykonaných opravách/úpravách PPA informuje zverejnením na webovom sídle [www.apa.sk](file:///C%3A%5CUsers%5CLENOVO%5CAppData%5CLocal%5CTemp%5Cwww.apa.sk) (vrátane prípadného zverejnenia dokumentu s odstránenou zrejmou nesprávnosťou).
2. **Zrušenie výzvy**
	1. V súlade s § 17 ods. 9 zákona o príspevku z EŠIF je PPA oprávnená výzvu zrušiť. ŽoNFP predložené do dátumu zrušenia výzvy o ktorých PPA nerozhodla podľa § 19, § 20 alebo § 57 zákona o  príspevku z EŠIF, vráti žiadateľom alebo o ŽoNFP rozhodne, ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP. Rozhodnutie vydané na základe výzvy, ktorá bola zrušená, nie je zrušením výzvy dotknuté.
	2. Zrušenie výzvy je realizované formou informácie o zrušení výzvy. Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA [http://www.apa.sk](http://www.apa.sk/).

**Prílohy:**

* 1. **Formulár žiadosti o nenávratný finančný príspevok**
	2. **Príručka pre žiadateľa o poskytnutie nenávratného finančného príspevku v platnom znení**
	3. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
	4. **Schéma štátnej pomoci na podporu obnovy lesov poškodených lesnými požiarmi a prírodnými katastrofami a katastrofickými udalosťami (podopatrenie 8.4 Programu rozvoja vidieka SR 2014 –2022), Číslo schémy: SA.105003**
	5. **Zoznam merateľných ukazovateľov**
	6. **Ohrozenie lesných oblastí a podoblastí podkôrnym hmyzom na ihličnatých drevinách**
	7. **Príručka pre používateľov k definícii mikropodnikov, malých a stredných podnikov**
	8. **Sankcie/korekcie v rámci výzvy č. 61/PRV/2022**

V Bratislave 8. 3. 2023

 **Mgr. Jozef Kiss, MA**

 generálny riaditeľ

1. „katastrofická udalosť“ je nepredvídaná udalosť biotického alebo abiotického charakteru spôsobená ľudským konaním, ktorá vedie k významnému narušeniu lesných štruktúr, v dôsledku čoho môže dôjsť k významným hospodárskym škodám v odvetví lesného hospodárstva [↑](#footnote-ref-1)
2. EURI - European Union recovery instrument“ podľa nariadenia (EÚ) č. 2020/2094, ktorým sa zriaďuje Nástroj EÚ na obnovu s cieľom podporiť obnovu po kríze COVID-19; Zdroj financovania EURI nezakladá osobitné podmienky, ani osobitné pravidlá pre žiadateľov/prijímateľov [↑](#footnote-ref-2)
3. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe. Autorizácia (podpis) je viazaná ku konkrétnemu úkonu a je potrebná vtedy, ak daný úkon, dané podanie alebo príloha, vyžaduje podpis. Zároveň musí byť jednoznačné, k akému dokumentu sa podpis/autorizácia viaže. [↑](#footnote-ref-3)
4. v prípade, že aj veľkosť povinných príloh prekračuje maximálnu kapacitu elektronicky odoslanej správy (50 MB), žiadateľ niektoré povinné prílohy predloží ako sken prvej strany tak aby nebola prekročená kapacita elektronicky odoslanej správy. Kompletné povinné prílohy vrátane ostatných príloh, ktoré neboli predložené v rámci formuláru ŽoNFP žiadateľ predloží prostredníctvom služby „Doposlanie príloh k ŽoNFP“. [↑](#footnote-ref-4)
5. MessageID sa nachádza v záložke „Viac“ odoslanej správy v časti „Zobraziť technické informácie o správe“. [↑](#footnote-ref-5)
6. Bližší spôsob vytvorenia kontrolného prístupu je uvedený na https://eplatforma.vlada.gov.sk/videonavody/?csrt=16618042730245528229 [↑](#footnote-ref-6)
7. Elektronické podanie je podané jeho odoslaním do elektronickej schránky PPA; na účely preukázania momentu odoslania sa použijú údaje z potvrdenia podľa § 5 ods. 8 zákona o e-Governmente [↑](#footnote-ref-7)
8. ###  Toto neplatí v prípadoch ak:

	* je žiadateľom subjekt verejnej správy alebo
	* je žiadateľom štátny podnik alebo
	* je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2013 Z.z. o pozemkových spoločenstvách v znení neskorších predpisov. [↑](#footnote-ref-8)
9. Pojem „operácia“ je definovaný v čl. 2, ods.9 Nariadenia Európskeho parlamentu a Rady (EÚ) 1303/2013, zo dňa 17.decembra 2013 [↑](#footnote-ref-9)
10. Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006. [↑](#footnote-ref-10)
11. prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>) [↑](#footnote-ref-11)
12. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-12)
13. Zákon 91/2016 Z.z. o trestnej zodpovednosti právnických osôb. [↑](#footnote-ref-13)
14. Platí pre obnovu lesa [↑](#footnote-ref-14)
15. <http://eur-lex.europa.eu/legal-content/EN/TXT/?uri=CELEX%3A61992CJ0188>: rozhodnutie vo veci Deggendorf, rozsudok ESD C – 188/92 [↑](#footnote-ref-15)
16. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-16)
17. Na právoplatnosť rozhodnutia sa vzťahuje § 52 správneho poriadku, t. j. rozhodnutie, voči ktorému nie je možné sa odvolať, je právoplatné. [↑](#footnote-ref-17)